Ο **Ανδρέας Μαρνέζος**, (1970 - 2011) ευρύτερα γνωστός με το καλλιτεχνικό ψευδώνυμο **Λεκτικός Επεξεργαστής**, ήταν Έλληνας ράπερ, tattoo artist, επιχειρηματίας, παραγωγός και ιδρυτής του BarCode Crew (BCC).

Πρώτα χρόνια
------------

Γεννήθηκε το 1970 στην Αθήνα και μεγάλωσε με τη γιαγιά του μέχρι την ηλικία των έξι ετών, καθώς οι γονείς του ήταν χωρισμένοι. Στη συνέχεια μετακόμισε με τους γονείς του στο Σικάγο των ΗΠΑ, όπου παρέμεινε για τέσσερα χρόνια, τελειώνοντας το δημοτικό σχολείο Ravenswood. Το 1980 επέστρεψε στην Ελλάδα και εισήχθη στη δευτεροβάθμια εκπαίδευση ολοκληρώνοντάς μόνο την πρώτη γυμνασίου. Το 1990, αφού ολοκλήρωσε τις στρατιωτικές του υποχρεώσεις στην Μονάδα Υποβρυχίων Καταστροφών, εγκαταστάθηκε στην Αγγλία, όπου εργάστηκε ως φύλακας σε εμπορικό κέντρο. Στην Ελλάδα είχε ενταχθεί σε ομάδα σκίνχεντ που είχε αντιαναρχική δράση, ενώ εθίστηκε στα ναρκωτικά και εντάχθηκε σε ίδρυμα απεξάρτησης.

Πολεμικές τέχνες
----------------

Το 1993, ταξίδεψε στο Βέλγιο όπου και ξεκίνησε την καριέρα του στις πολεμικές τέχνες. Έλαβε μέρος σε 26 ημιεπαγγελματικούς αγώνες διοργάνωση. Την ίδια χρονική περίοδο εργάστηκε ως φύλακας στο καζίνο Golden Nugget και ήταν προϊστάμενος στην φύλαξη του club Lazile στις Βρυξέλλες. Το 1996 εργάστηκε ως σωματοφύλακας προσώπων στο Άμστερνταμ, ενώ την ίδια χρονιά ξεκινάει και την καριέρα του στις Μεικτές Πολεμικές Τέχνες (Μixed Martial Arts) στην ίδια πόλη. 

Αφού επέστρεψε στην Ελλάδα το 1998, ξεκίνησε την δικιά του επιχείρηση, ανοίγοντας ένα στούντιο τατουάζ με την ονομασία Barcode Tattoo στη περιοχή του Νέου Ψυχικού. Ύστερα από μια περίοδο ανάρρωσης εξαιτίας τραυματισμού που υπέστη στον ώμο λόγω πυροβολισμού κατά τη διάρκεια της εργασίας του ως σωματοφύλακας, συνέχισε να προπονείται. Το 2003 στο Άμστερνταμ, συμμετείχε σε ευρωπαϊκό πρωτάθλημα μεικτών πολεμικών τεχνών. Επίσης έλαβε μέρος σε πολλούς αγώνες Μεικτών Πολεμικών Τεχνών, όπως σε αυτούς που διεξήχθησαν στα πλαίσια του Ευρωπαϊκού πρωταθλήματος του 2005, το οποίο έλαβε χώρα στο καζίνο του Λουτρακίου στις 12 Νοεμβρίου. Απέκτησε επίσης ειδίκευση ως σκοπευτής στα όπλα χειρός κατακτώντας τη δεύτερη θέση στην κατηγορία του stock service pistols - expert, στο Ευρωπαϊκό πρωτάθλημα του International Defensive Pistol Association (I.P.D.A.) που διεξήχθη στην Ιταλία. Ακόμη, έλαβε μέρος σε πολλούς αγώνες του International Practical Shooting Confederation (I.P.S.C.) κατακτώντας την τριακοστή τέταρτη θέση στο διεθνές πρωτάθλημα που έλαβε χώρα το 2005.

Μουσική
-------

Επένδυσε στο ελληνικό hip hop, ιδρύοντας το Barcode Crew (BCC) το 1998 και δημιουργώντας την πρώτη ανεξάρτητη και underground εταιρεία προώθησης hip hop παραγωγών με την ονομασία Λεκτικοεπεξεργαστική, η οποία επιβράβευε τους καλλιτέχνες του BCC με συμβόλαια από 10 έως 20%. Από αυτό το νέο μουσικό σχήμα ενθαρρύνθηκαν αρκετά άτομα να ασχοληθούν με το ελληνικό hip hop. Πολλοί εξ αυτών στη συνέχεια αναδείχθηκαν σε αυτό. Ενδεικτικές περιπτώσεις είναι: o Τάκι Τσαν (μέλος των ΖΝ, Τιγρέ Σποράκια και Λεγεώνα), ο Θύτης (μέλος των RNS), ο Εισβολέας (μέλος σε Τιγρέ Σποράκια), ο Phyrosun (aka Phyro) (μέλος των Tang-Ram), ο Zeraw (aka Sub Zeraw) (μέλος των Tang-Ram και εν συνεχεία των Vegas), RG (aka Argy) (μέλος των RRM), o Don G (aka Don Greco) (παραγωγός και ράπερ του BCC), o Nevro (ράπερ του BCC), o Johnny Boy (aka Εξορκιστής) (μέλος των Εξέγερση και εν συνεχεία Worms), o Empty Sky (aka Mr. Son & Εξολκέας) (μέλος των Εξέγερση και εν συνεχεία Worms), o Παράξενος (ράπερ του BCC), o Πάνος Πιλάτος (μέλος σε Οξύμωρο Σχήμα), o G-Bani (aka Bani-G) (μέλος των RRM), o Jay Nuts (ράπερ του BCC), o Instict (ράπερ του BCC), o DogMan, η Μαριλέττα (aka Mariletta Konstantara & Mamaletta), o Kris (aka Lil Kris) o Ιχνηλάτης (μέλος των New Way) κ.α.

Απόψεις
-------

Είχε μεγάλη πίστη στο Θεό, πράγμα που μετέφερε και σε αρκετούς στίχους του και γι' αυτό έκανε και το ταξίδι στο Άγιο Όρος το 2011, παρόλο πάντως πίστευε σκλήρα στον θέο ποτέ δεν είχε φασιστικές απόψεις για την χώρα του και ήταν μέλος αντιφαστιστικής ομάδας. Επίσης, πέρναγε μηνύματα κατά της χρήσης ναρκωτικών, με πιο χαρακτηριστική κίνηση τη δημιουργία video clip αφιερωμένου στον σκοπό αυτό. Το εν λόγω video clip είχε τίτλο *No Drugs*.

Προσωπική ζωή
-------------

Το 1994 ξεκίνησε τη σχέση του με την ουκρανικής καταγωγής tattoo artist Λάρα, με την οποία παντρεύτηκαν το 1996 και έμειναν μαζί μέχρι τον θάνατο του. Μαζί απέκτησαν δύο παιδιά: τη Νέμεσις το 1998 και τον Ηρακλή (Rack) το 1999.

Θάνατος
-------

Τη Μεγάλη Εβδομάδα του 2011, πραγματοποίησε οδοιπορικό στο Άγιο Όρος, μαζί με φίλους του. Κατά τη διάρκεια όμως εκεί, δέχτηκε πολλαπλά τσιμπήματα σκορπιού στο πόδι του. Παρά τα τσιμπήματα και εκλαμβάνοντας αυτά ως μήνυμα του διαβόλου ενάντια στην πίστη του στον Ιησού Χριστό, συνέχισε το οδοιπορικό. Το πρωί της Μεγάλης Παρασκευής, στις 22 Απριλίου του 2011, η γυναίκα του τον βρήκε νεκρό στο μαγαζί τους (BarcodeTattoo), καθισμένο στην καρέκλα όπου συνήθιζε να κάθεται την ώρα της εργασίας του. Ο θάνατός του προήλθε από ανακοπή καρδιάς και φέρεται να σχετίζεται με τα τσιμπήματα που υπέστη. Η κηδεία του πραγματοποιήθηκε στις 26 Απριλίου 2011, στο κοιμητήριο Ζωγράφου, παρουσία καλλιτεχνών από την hip hop σκηνή, αλλά και από άλλους καλλιτεχνικούς χώρους.

Δισκογραφία
-----------

### *Barcode Crew Σύνδρομ* (2002)

* 1. Πόσα Λεφτά
* 2. Μην του μιλάτε (feat. Τάκι Τσαν)
* 3. Είμαστε ταγμένοι (feat. Τάκι Τσαν)
* 4. Μπείτε όλοι
* 5. Πόσα Λεφτά (club mix)
* 6. Ποιος Ποιος

### *The Lektikos Project* (2003)

Το LP κυκλοφόρησε από την Λεκτικοεπεξεργαστική. Παρουσιάστηκε για πρώτη φορά σε εμφάνιση του Λεκτικού στο μαγαζί Bo.

**CD1**

* 1. Intro
* 2. Λ.Ε.Κ.Τ.Ι.Κ.Ο.Σ.
* 3. Να 'τος
* 4. Ακούς BCC (feat. Μαριλέττα)
* 5. Skit#1
* 6. Σε Χτυπάω Με Τη Ρίμα
* 7. Αλληλούια
* 8. ή τρως ή θα σε φάνε (feat. Θύτης)
* 9. Skit#2
* 10. Μήνυμα
* 11. Έλα
* 12. Give Me Some Bass
* 13. Χρήμα
* 14. Έρχομαι Πάλι
* 15. Δώρα
* 16. A Day
* 17. Όταν Ραπάρω Δεν Φωνάζω (feat. RG)
* 18. Σκέφτομαι Γυναίκες

**CD2**

* 1. Intro
* 2. Μπαμ, Μπαμ, Μπαμ
* 3. Yo Don
* 4. Άλλοι Πήγαν Στο Σχολείο
* 5. 666 Τρόποι Να Πεθάνεις
* 6. Χαρίζω Το Στυλ
* 7. Νόμιζες Πως
* 8. Χρυσό Μικρόφωνο
* 9. Καλά Όλα Αυτά
* 10. Ανανάν
* 11. Ό,τι Κάνω Είναι Πρώτο
* 12. Είναι Το Boom
* 13. Natural Born Showman
* 14. Ζω Hip Hop
* 15. Ο Παίχτης Παίζει
* 16. Σε Νιώθω (feat. Mindy)
* 17. Hip Hop Φαινόμενο
* 18. Bonus Clip

### *Plan B* (2004)

  

* 1. Com' A Gi' Me ( feat. Dj Vaggelis)
* 2. Ναι, Ναι, Ναι (feat. Don G)
* 3. Σινανάι (feat. Dinos, La8os)
* 4. Knock Out
* 5. Μη Μου Κολλάς
* 6. Σ' όποιο Πουσ...
* 7. Θεέ Μου Συγχώρεσε (feat. Πάνος Πιλάτος - Οξύμωρο Σχήμα)
* 8. Hoo Haha (feat. Bob)
* 9. Ποιο Είναι Το Crew Σας (feat. Εξορκιστής)
* 10. Ζούρλα

### *24/7* (2004)

  

* 1. Ποιος Ποιος
* 2. Η νύχτα (feat. Don G)
* 3. Κοίτα Όπου Κι Αν Πας (feat. Phyro)
* 4. Skit#1
* 5. Mega Crew
* 6. Ούχα (feat. Tang Ram)
* 7. Σεβασμό
* 8. Skit#2
* 9. Στον αγώνα
* 10. Τζαμπατζής (feat. Θύτης, Instict)
* 11. Αν Ξέρεις Το Όνομα Μου (feat. Θύτης, Zeraw)
* 12. Skit#3
* 13. Χρήμα ... Σκατά
* 14. Ποια Σκυλιά
* 15. Skit#4
* 16. Boomaye
* 17. 10 Εντολές

Διακρίσεις
----------

* Στα Mad Video Music Awards του 2004, δύο μουσικά βίντεο του Barcode Crew ήταν υποψήφια για βραβείο στην κατηγορία Καλύτερο hip hop βίντεο κλιπ:

1. Λεκτικός Επεξεργαστής feat. Kris/ L.E.K.T.I.K.O.S
2. Tang Ram (Phyrosun & Zeraw) / Κούνα το

Παραπομπές
----------

1. ↑  «Λεκτικός Επεξεργαστής - Συνέντευξη». *hiphop.gr*. 3 Φεβρουαρίου 2003. Ανακτήθηκε στις 30 Απριλίου 2019.
2. ↑  Κωνσταντάρας, Αντώνης (7 Δεκεμβρίου 2018). «Ο Λεκτικός Μέσα από τις Μνήμες των Ανθρώπων που τον Έζησαν». *Vice* (στα gr). Ανακτήθηκε στις 30 Απριλίου 2019. CS1 maint: Μη αναγνωρίσιμη γλώσσα (link)
3. ↑
4. ↑  «Too Hard to Die». *www.gazzetta.gr*. Αρχειοθετήθηκε από το πρωτότυπο στις 15 Ιουνίου 2019. Ανακτήθηκε στις 5 Μαρτίου 2019.
5. ↑  «tattoo // Athens Tattoo // tattoos //piercing // tattoo studio // τατουάζ». *www.barcodetattoo.gr*. Αρχειοθετήθηκε από το πρωτότυπο στις 5 Ιανουαρίου 2019. Ανακτήθηκε στις 5 Μαρτίου 2019.
6. ↑  iefimerida.gr (22 Απριλίου 2011). «Λεκτικός Επεξεργαστής: μια ζωή σαν μυθιστόρημα». *iefimerida.gr*. Ανακτήθηκε στις 5 Μαρτίου 2019.
7. ↑  «Λεκτικός Επεξεργαστής - The Tribute». *hiphop.gr*. 30 Απριλίου 2011. Ανακτήθηκε στις 30 Απριλίου 2019.
8. ↑  «Λεκτικός Επεξεργαστής R.I.P.». *hiphop.gr*. 22 Απριλίου 2011. Ανακτήθηκε στις 30 Απριλίου 2019.
9. ↑  «Λεκτικός: Εζησε στα... άκρα μέχρι τέλους (vids & pics) | Gazzetta». *www.gazzetta.gr*. Ανακτήθηκε στις 26 Ιουλίου 2022.
10. ↑  tlife.gr, Tlife Newsroom- (24 Απριλίου 2011). «Βίντεο: Δυο μέρες πριν το θάνατό του, είχε τσιμπήσει σκορπιός τον Α. Μαρνέζο». *TLIFE*. Ανακτήθηκε στις 5 Μαρτίου 2019.
11. ↑  «Ναρκωτικά, όπλα, tattoo, ξύλο: Ο μυστηριώδης θάνατος του πιο ιδιαίτερου Έλληνα ράπερ». *Menshouse.gr*. Ανακτήθηκε στις 26 Ιουλίου 2022.
12. ↑  «Πέθανε ο ράπερ και tattoo artist Ανδρέας Μαρνέζος». *ProtoThema*. 22 Απριλίου 2011. Ανακτήθηκε στις 26 Ιουλίου 2022.
13. ↑  «Σε κλίμα συγκίνησης η κηδεία του Μαρνέζου». *Gossip-tv.gr*. 26 Απριλίου 2011. Ανακτήθηκε στις 5 Μαρτίου 2019.
14. ↑  «THE LEKTIKOS PROJECT». *hiphop.gr*. 9 Ιουνίου 2003. Ανακτήθηκε στις 30 Απριλίου 2019.
15. ↑  «Παρουσίαση του "The Lektikos Project" στο Bo». *hiphop.gr*. 26 Ιουνίου 2003. Ανακτήθηκε στις 30 Απριλίου 2019.

Εξωτερικοί σύνδεσμοι
--------------------

* Λεκτικός Επεξεργαστής στο Discogs
* Λεκτικός Επεξεργαστής στο Youtube